**Alma, s.r.o.** vyhlasuje

**VÝZVU**

na podávanie návrhov na uzavretie zmluvy na

predmet súťaže:

**„OBYTNÁ ZÓNA A TECHNICKÁ INFRAŠTRUKTÚRA, VÝSTAVBA ŠPORTOVEJ INFRAŠTRUKTÚRY“**

**P O D M I E N K Y S Ú Ť A Ž E**

na podávanie návrhov na uzavretie zmluvy na

predmet súťaže:

**„OBYTNÁ ZÓNA A TECHNICKÁ INFRAŠTRUKTÚRA, VÝSTAVBA ŠPORTOVEJ INFRAŠTRUKTÚRY“**

1. VŠEOBECNÉ INFORMÁCIE
	1. IDENTIFIKÁCIA VYHLASOVATEĽA

**Obchodné meno/názov: Alma, s.r.o.**

**Právna forma: Spoločnosť s ručením obmedzeným zapísaná v Obchodnom registri**

 **okresného súdu Nitra, Oddiel: Sro, Vložka č.: 51870/N**

**Sídlo: Pri podlužianke 9, 934 01 Levice**

**IČO: 53 190 025**

**DIČ: 2121297530**

**Zastúpená: Bc. Allan Sághy, konateľ spoločnosti**

 **Ing. Ivan Moravský, konateľ spoločnosti**

**Kontaktná osoba: Mgr. Katarína Jombíková**

**E-mail:** **katarinajombik@gmail.com**

* 1. Predmet súťaže

##### Predmet súťaže:

OBYTNÁ ZÓNA A TECHNICKÁ INFRAŠTRUKTÚRA, VÝSTAVBA ŠPORTOVEJ INFRAŠTRUKTÚRY

##### Opis predmetu súťaže:

* + 1. Predmetom tejto súťaže je výber najvhodnejšieho hospodárskeho subjektu / najvhodnejšieho návrhu (ďalej aj ako „ponuka“), ktorý zabezpečí predmet súťaže bližšie definovaný v Prílohe č. 1 a v Prílohe týchto podmienok súťaže (ďalej len „PS“). Podrobná technická špecifikácia a opis predmetu súťaže sú uvedené v samostatnej prílohe č. 6 týchto PS pod názvom Dokumentácia realizácie stavby.
		2. Na postup tejto súťaže sa nevzťahuje zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
		3. Podrobné vymedzenie predmetu súťaže a rozsahu prác je v Prílohe č. 1 týchto PS.
		4. Predpokladaná hodnota predmetu súťaže: **532 634,63 Eur bez DPH**.
	1. Obchodné podmienky a podmienky plnenia
	2. Na predmet súťaže uvedený v bode 2 týchto PS bude uzavretá Zmluva o dielo podľa § 536 a násl. zákona č. 513/1991 Zb. Obchodní zákonník v platnom znení (ďalej len „Obchodný zákonník“).
	3. Miestom realizácie predmetu súťaže je:

Mestský majer Levice, na pozemku par. č. 13195/63, katastrálne územie Levice, okres Levice

* 1. Termíny realizácie predmetu súťaže:
1. Začiatok realizácie: najneskôr do tridsiatich (30) pracovných dní odo dňa odovzdania a prevzatia staveniska.
2. Ukončenie realizácie: najneskôr do 8 mesiacov odo dňa odovzdania a prevzatia staveniska.
	1. Vyhlasovateľ bude v súvislosti s realizáciou predmetu súťaže prijímateľom dotácie – Výzva č. 2024/002 – „Výstavby, rekonštrukcia a modernizácia športovej infraštruktúry“ vyhlásenou Fondom na podporu športu.
	2. Podmienky účasti pre navrhovateľov
	3. Navrhovateľ musí spĺňať všetky nasledovné podmienky účasti týkajúce sa osobného postavenia:
		1. navrhovateľ nebol (ani jeho štatutárny orgán, ani člen štatutárneho orgánu, ani člen dozorného orgánu, ani prokurista) právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
		2. navrhovateľ nemá evidované nedoplatky na poistnom na sociálne poistenie a zdravotné poisťovne neevidujú voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
		3. navrhovateľ nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
		4. navrhovateľovi nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
		5. navrhovateľ je oprávnený dodávať tovar, uskutočňovať stavebné práce alebo poskytovať službu,
		6. navrhovateľ nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

Podmienku účasti podľa bodu 4.1.5 vyhlasovateľ overí z verejne dostupných registrov (obchodný register, živnostenský register, a iné verejne dostupné registre).

Vyhlasovateľ požaduje od navrhovateľov v prípade akýchkoľvek zmien vykonaných v zápise/ registri, ktoré ešte neboli zverejnené a teda nie sú verejne dostupné,aby o tejto skutočnosti/ zmene informovali vyhlasovateľa vo svojej ponuke.

Podmienky uvedené v bodoch 4.1.1 až 4.1.6 navrhovateľ preukáže predložením **Čestného vyhlásenia** **o splnení podmienok účasti týkajúcich sa osobného postavenia**, ktoré je uvedené v Prílohe č. 3 týchto PS. Ak ponuku predkladá skupina navrhovateľov, splnenie podmienok účasti osobného postavenia preukazuje každý člen skupiny samostatne.

Všetky podmienky uvedené v bodoch 4.1.1 až 4.1.6 môže navrhovateľ preukázať zaslaním informácie o platnom zápise do zoznamu hospodárskych subjektov vedeného Úradom pre verejné obstarávanie.

* 1. Navrhovateľ súhlasí so všetkými podmienkami súťaže predložením oskenovaného **Čestného vyhlásenia** podpísaného oprávnenou osobou uchádzača, ktoré je uvedené v Prílohe č. 3 týchto PS.
	2. Navrhovateľ vyhlási, že disponuje výslovným/i, bezvýhradným/i, slobodným/i a písomným/i súhlasom/mi so spracúvaním osobných údajov dotknutej osoby/dotknutých osôb (vrátane interných zamestnancov/ subdodávateľov, ktorých doklady navrhovateľ preukazuje,...). **Čestné vyhlásenie** musí byť podpísané oprávnenou osobou navrhovateľa, ktoré je uvedené v Prílohe č. 3 týchto PS. V prípade, že navrhovateľ nepredloží čestné vyhlásenie, vyhlasovateľ požaduje, aby navrhovateľ osobné údaje začiernil.
	3. Obsah ponuky
	4. Ponuka predložená navrhovateľom musí obsahovať:
	+ **doklady preukazujúce splnenie podmienok účasti navrhovateľa podľa bodu 4 týchto PS:**
		- Čestné vyhlásenie k podmienkam súťaže,
		- Čestné vyhlásenie o splnení podmienok účasti týkajúcich sa osobného postavenia navrhovateľa, resp. predloží informáciu, že je zapísaný v zozname hospodárskych subjektov,
		- vyplnený a oprávnenou osobou podpísaný Návrh na plnenie kritérií podľa Prílohy
		č. 4 týchto PS,
		- vyplnený Výkaz výmer podľa Prílohy č. 5 týchto PS.
	1. V prípade podpisu ponuky, alebo dokumentov oprávnenou osobou navrhovateľa s výnimkou štatutára, vyhlasovateľ požaduje predložiť listinu (splnomocnenie) preukazujúcu oprávnenie tejto osoby konať v mene navrhovateľa.
	2. Ponuka a ďalšie doklady a dokumenty pri výbere navrhovateľa sa predkladajú v štátnom jazyku (t. j. v slovenskom jazyku). Doklady, ktoré tvoria súčasť obsahu ponuky navrhovateľov so sídlom mimo územia Slovenskej republiky, musia byť predložené v pôvodnom jazyku a súčasne musia byť preložené do štátneho jazyka, t. j. do slovenského jazyka (neplatí pre navrhovateľov, ktorí majú sídlo v Českej republike; v takomto prípade doklady môžu byť predložené v pôvodnom, t. j. českom jazyku). Vzájomná komunikácia a dorozumievanie medzi vyhlasovateľom, záujemcami, resp. navrhovateľmi ohľadom vysvetľovania podmienok účasti v súťaži uvedených v týchto PS alebo iných dokumentoch poskytnutých vyhlasovateľom v lehote na predkladanie ponúk sa bude uskutočňovať výlučne v štátnom (slovenskom) jazyku.
	3. V prípade zistenia rozdielov v obsahu dokumentov je rozhodujúci preklad v slovenskom jazyku.
	4. Vyhlasovateľ neumožňuje navrhovateľom predložiť variantné riešenia.
	5. Miesto, lehota a spôsob predkladania ponuky, lehota viazanosti ponuky
	6. Navrhovateľ doručí ponuku elektronicky na e-mailovú adresu: verejnaobchodnasutaz@azet.sk
	7. Lehota na predkladanie ponúk je do **05 03. 2025 do 12:00 hod.**
	8. Navrhovateľ je svojou ponukou viazaný do 31.12.2025.
	9. Otváranie a preskúmanie ponúk
	10. Všetky ponuky predložené v lehote na predkladanie ponúk sa otvoria naraz, a to po uplynutí lehoty na predkladanie ponúk. Otváranie ponúk bude neverejné.
	11. Do procesu vyhodnocovania ponúk budú zaradené len ponuky predložené v lehote na predkldanie ponúk a zároveň tie, ktoré:
		1. obsahujú náležitosti uvedené v bode 5 týchto PS a
		2. zodpovedajú požiadavkám a podmienkam uvedeným v týchto PS.
	12. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto PS a neobsahuje také skutočnosti, ktoré sú v rozpore so všeobecne záväznými právnymi predpismi SR. Ostatné ponuky navrhovateľov budú zo súťaže vylúčené.
	13. V prípade nejasností a potreby objasnenia ponúk, prípadne potreby ich doplnenia zo strany vyhlasovateľa, bude navrhovateľ elektronicky požiadaný o vysvetlenie, resp. doplnenie svojej ponuky v lehote určenej vyhlasovateľom.
	14. Ak navrhovateľ nepredloží vysvetlenie ponuky, resp. ju nedoplní v lehote určenej vyhlasovateľom, alebo predložené vysvetlenie nebude dostatočné, jeho ponuka bude zo súťaže vylúčená.
	15. Navrhovateľ zaslaním ponuky bezvýhradne akceptuje všetky podmienky súťaže.
	16. Navrhovateľ nemá právo si uplatniť u vyhlasovateľa akékoľvek náklady, ktoré mu vznikli v súvislosti s prípravou ponuky, so zrušením súťaže, zmenou podmienok súťaže alebo akýmkoľvek rozhodnutím vyhlasovateľa.
	17. Kritéria na vyhodnotenie ponúk
	18. Ponuky navrhovateľov, ktoré budú spĺňať stanovené podmienky a neboli zo súťaže vylúčené, budú vyhodnocované podľa kritéria na hodnotenie ponúk uvedeného v bode 8.2 týchto PS.
	19. Kritérium na hodnotenie ponúk je:

|  |  |
| --- | --- |
| **Kritérium** | **Váha** |
| Cena spolu za predmet zákazky v EUR s DPH | 100% |

* 1. Úspešný bude ten navrhovateľ, ktorý predloží najnižšiu cenu za predmet súťaže v EUR s DPH. Poradie ostatných navrhovateľov sa zostaví podľa výšky ponukovej ceny vzostupne od 2 po x, kde x je počet navrhovateľov.
	2. Navrhovateľ ponúkanú cenu uvedie do Návrhu na plnenie kritérií, ktorý je súčasťou týchto PS ako jej Príloha č. 4.
	3. Spôsob určenia ceny:
		+ Navrhovanú cenu je potrebné uviesť v členení – cena spolu v EUR bez DPH, výška DPH v EUR a cena spolu v EUR s DPH.
		+ Ak navrhovateľ nie je platiteľom DPH, na túto skutočnosť upozorní a uvedie konečnú celkovú cenu.
		+ Cena musí byť stanovená v mene EUR, zaokrúhlená na 2 desatinné miesta.
		+ Cena uvedená v ponuke navrhovateľa bude cenou konečnou.
	4. Výhradné práva vyhlasovateľa
	5. Vyhlasovateľ si vyhradzuje právo odmietnuť všetky predložené ponuky.
	6. Vyhlasovateľ si vyhradzuje právo zmeniť podmienky súťaže, pričom zmena podmienok súťaže bude uverejnená rovnakým spôsobom akým boli podmienky súťaže vyhlásené.
	7. Vyhlasovateľ si vyhradzuje právo predĺžiť lehotu na predkladanie návrhov/ponuky.
	8. Vyhlasovateľ si vyhradzuje právo súťaž zrušiť, a to aj bez uvedenia dôvodu.
	9. Vyhlasovateľ si vyhradzuje právo neuzavrieť zmluvu so žiadnym z navrhovateľov.
	10. Uzavretie zmluvy
	11. O postupe uzavretia zmluvného vzťahu bude navrhovateľ informovaný vyhlasovateľom v lehote viazanosti ponúk.
	12. Pred podpisom zmluvy Vyhlasovateľ požaduje, aby bol navrhovateľ zapísaný v registri partnerov verejného sektora v súlade so zákonom č. 315/2016 Z.z. o registri partnerov verejného sektora a o zmene a doplnení niektorých zákonov (ďalej ako „zákon o registri partnerov verejného sektora“), pokiaľ sa na navrhovateľa vzťahuje povinnosť zápisu v registri partnerov verejného sektora.
	13. Povinnosť zápisu v registri partnerov verejného sektora sa na navrhovateľa vzťahuje v prípade naplnenia definičných znakov partnera verejného sektora podľa § 2 ods. 1 písm. a) zákona o registri partnerov verejného sektora.
	14. Partnerom verejného sektora podľa zákona o registri partnerov verejného sektora nie je ten, komu má byť jednorazovo poskytnuté plnenie zo zmluvy, ktorého hodnota neprevyšuje hodnotu 100 000,00 EUR. Partnerom verejného sektora podľa odseku 1 písm. a) zákona o registri partnerov verejného sektora nie je ten, komu majú byť poskytnuté viaceré čiastkové alebo opakujúce sa plnenia zo zmluvy, ktorého hodnota úhrnne neprevyšuje 250 000,00 EUR.
	15. Oznámenie o výsledku súťaže / Zrušenie súťaže
	16. Vyhlasovateľ zašle oznámenie o výsledku súťaže navrhovateľom alebo zverejní zápisnicu o vyhodnotení ponúk na webovom sídle vyhlasovateľa, kdo bola súťaž zverejnená.
	17. V prípade zrušenia súťaže, bude Informácia o zrušení poskytnutá / zverejnená rovnakým spôsobom ako bola súťaž vyhlásená. V súlade s bodom 9.4, vyhlasovateľ môže súťaž zrušiť aj bez uvedenia dôvodu.
	18. Dôvernosť a ochrana osobných údajov
	19. Vyhlasovateľ počas priebehu tejto obchodnej verejnej súťaže nebude poskytovať alebo zverejňovať informácie o obsahu ponúk ani navrhovateľom, ani žiadnym iným tretím osobám až do vyhodnotenia ponúk.
	20. Informácie, ktoré navrhovateľ v ponuke označí za dôverné, nebudú zverejnené alebo inak použité bez predchádzajúceho súhlasu navrhovateľa.
	21. Vyhlasovateľ sa zaväzuje, že osobné údaje poskytnuté navrhovateľom budú spracovávané a chránené podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a podľa zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení.
1. prílohy

Príloha č. 1\_Opis predmetu súťaže

1. **Názov predmetu súťaže**

OBYTNÁ ZÓNA A TECHNICKÁ INFRAŠTRUKTÚRA, VÝSTAVBA ŠPORTOVEJ INFRAŠTRUKTÚRY

1. **Základné údaje / opis predmetu súťaže**

Predmetom obchodnej verejnej súťaže je výstavba športovo rekreačného areálu, a to konkrétne „OBYTNÁ ZÓNA A TECHNICKÁ INFRAŠTRUKTÚRA, VÝSTAVBA ŠPORTOVEJ INFRAŠTRUKTÚRY“ nachádzajúceho sa v zastavanom území mesta Levice, katastrálne územie Levice, na pozemku parcely s parcelným číslom 13195/63, okres Levice. Podrobná technická špecifikácia a opis predmetu súťaže sú uvedené v samostatnej prílohe č. 5 týchto PS pod názvom Dokumentácia realizácie stavby.

Hlavným cieľom stavby je celkové zveľadenie vzhľadu, dobudovanie bezbariérových športovísk, zlepšenie pohybových aktivít domácich návštevníkov, zefektívnenie tréningových procesov športovcov, doplnenie nových športových využití pre žiakov ako aj obyvateľov mesta.Stavba je členená do troch objektov, a to:

*SO 05.1 – Športová plocha*

*SO 05.2 – Multifunkčné ihrisko*

*SO 05.3 – Zázemie - šatne*

***SO 05.1 – Športová plocha***

Základom pre nové riešenie je vytvorenie športovej plochy. Nová plocha  bude vytvorená s dĺžkou v meranej stope 400 m v merateľnom okruhu a jej súčasťou budú vstupy a rovinky na dráhu zo štyroch strán. Športová plocha je navrhovaná s tromi dráhami v rovinkách a s tromi dráhami v ovále. Povrch je navrhovaný s úpravou na športový povrch Tartan. Ovál bude v meranej stope merať 400 m. Po realizácii je potrebné presné meranie dráhy a nastavenie štartu a cieľu na presnú dĺžku.

***SO 05.2 – Multifunkčné ihrisko***

Multifunkčné ihrisko je osadené na trávnatej ploche. Plocha, na ktorej bude osadené ihrisko je v súčasnosti v nevyhovujúcom technickom stave. Pozdĺžna os ihriska je orientovaná v smere severovýchod - juhozápad. Orientácia ihriska je podmienená priestorovými možnosťami na parcele stavebníka. Multifunkčné ihrisko s EPDM sa navrhuje rozmerov 20x12 m. Na ihrisku sa umiestnia hracie futbalové brány (2ks) a dva basketbalové koše. Hracia plocha ihriska bude zhotovená zo športového povrchu EPDM vo farbe zelená. Prístup na ihrisko bude cez dva bezbariérové vstupy umiestnené na dlhšej strane ihriska.

***SO 05.3 – Zázemie - šatne***

Športovisko budú vybavené šatňami. Hygienické zázemia sú navrhované z mobilného kontajnerovo systému pričom sa skladá zo 4 samostatných mobilných buniek. Zázemia o rozmeroch 9,9 x 6,055 m. Mobilné kontajnerové bunky budú slúžiť ako šatne na prezlečenie pre športovcov a sklad na servis okolo športovísk. Bunky sú osadené na štrkovom podklade a na betónových pätkách (podľa technologického postupu dodávateľa realizátora). Bunky nebudú pripojené inžinierske siete. Realizátor dodá fotovoltaické panely na objekt šatní, všetka energia bude uskladnené v batériách a spotrebovaná v rámci spotreby šatní.

Podrobná špecifikácia predmetu súťaže je uvedená v samostatnej prílohe č. 6 týchto PS pod názvom Dokumentácia realizácie stavby a v prílohe č. 5 týchto PS – Výkaz výmer.

1. **Ďalšie požiadavky vyhlasovateľa**

Vyhlasovateľ neodporúča navrhovateľom uvádzať do jednotlivých položiek výkazu výmer nulové hodnoty. V prípade, ak navrhovateľ do jednotlivých položiek výkazu výmer uvedie nulovú hodnotu položky/položiek musí zároveň v rámci svojho návrhu v samostatnom dokumente uviesť do ktorej položky výkazu výmer a v akej výške danú nulovú hodnotu položky/položiek zahrnul.

V prípade, ak navrhovateľ do niektorej z položiek výkazu výmer uvedie nulovú hodnotu položky/položiek a zároveň daná položka/položky nie je/sú zahrnutá/é v inej položke výkazu výmer, navrhovateľ v samostatnom dokumente uvedie zdôvodnenie nulovej hodnoty položky/položiek.

V prípade rozdielov zistených medzi vyhlasovateľom poskytnutou projektovou dokumentáciou a výkazmi výmer rozhodujúce sú informácie/údaje uvedené vo výkazoch výmer.

V prípade, ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, vyhlasovateľ pripúšťa ponúknuť ekvivalentný výrobok (ďalej len „ekvivalent“), pri dodržaní týchto podmienok:

a) ponúkaný ekvivalent musí mať rovnaké alebo lepšie technické a úžitkové parametre,

b) navrhovateľ musí v ponuke predložiť „Zoznam ponúkaných ekvivalentných položiek“, v ktorej uvedie čísla a názvy pôvodných položiek, ku ktorým ponúka ekvivalent, čísla nových položiek, obchodný názov, typové označenie a technické parametre ponúkaného ekvivalentu v takom rozsahu, aby vyhlasovateľ vedel pri hodnotení ponuky posúdiť, či ponúkaný výrobok, je alebo nie je ekvivalentom k tomu, ktorý bol požadovaný podľa súťažných podmienok.

V Leviciach, dňa 24.02.2025

Príloha č. 2\_NÁVRH Zmluvy o dielo

*SAMOSTATNÁ PRÍLOHA S NÁZVOM „.Príloha č. 2\_Návrh ZoD“*

Príloha č. 3\_ČestnÉ vyhláseniA

**ČESTNÉ VYHLÁSENIE**

*k podmienkam súťaže*

**na predmet súťaže**

*„OBYTNÁ ZÓNA A TECHNICKÁ INFRAŠTRUKTÚRA, VÝSTAVBA ŠPORTOVEJ INFRAŠTRUKTÚRY“*

***Obchodné meno/názov navrhovateľa: Vyplní navrhovateľ***

***sídlo/miesto podnikania: Vyplní navrhovateľ***

***IČO: Vyplní navrhovateľ***

1. Ako navrhovateľ týmto čestne prehlasujem/e, že **súhlasím/e** s podmienkami súťaže na predmet súťaže **„OBYTNÁ ZÓNA A TECHNICKÁ INFRAŠTRUKTÚRA, VÝSTAVBA ŠPORTOVEJ INFRAŠTRUKTÚRY“**, ktoré určil vyhlasovateľ v podmienkach súťaže.
2. Ďalej čestne vyhlasujem/e, že všetky predložené doklady a údaje uvedené v ponuke sú pravdivé a úplné.
3. Vyhlasujem/e tiež, že predkladáme iba jednu ponuku a súčasne nie sme členom skupiny navrhovateľov, ktorá predkladá ponuku ani nebudem/e vystupovať ako subdodávateľ iného navrhovateľa, ktorý predkladá ponuku.

V......................... dňa...............

................................................

meno a priezvisko, funkcia

podpis[[1]](#footnote-1)1

**ČESTNÉ VYHLÁSENIE**

*o splnení podmienok účasti týkajúcich sa osobného postavenia navrhovateľa*

**na predmet súťaže**

*„OBYTNÁ ZÓNA A TECHNICKÁ INFRAŠTRUKTÚRA, VÝSTAVBA ŠPORTOVEJ INFRAŠTRUKTÚRY“*

***Obchodné meno/názov navrhovateľa: Vyplní navrhovateľ***

***sídlo/miesto podnikania: Vyplní navrhovateľ***

***IČO: Vyplní navrhovateľ***

Navrhovateľ vyhlasuje, že:

* nebol (ani jeho štatutárny orgán, ani člen štatutárneho orgánu, ani člen dozorného orgánu, ani prokurista) právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
* nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
* nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
* nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
* navrhovateľ je oprávnený dodávať tovar, uskutočňovať stavebné práce alebo poskytovať službu,
* nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,

Navrhovateľ ďalej vyhlasuje, že všetky skutočnosti uvedené v tomto vyhlásení sú pravdivé a úplné. Navrhovateľ si je vedomý právnych následkov uvedenia nepravdivých alebo neúplných skutočností, uvedených v tomto vyhlásení, podľa podmienok súťaže (vylúčenie zo súťaže, prepadnutie zábezpeky), vrátane zodpovednosti za škodu spôsobenú vyhlasovateľovi podľa všeobecne záväzných právnych predpisov platných v Slovenskej republike.

V......................... dňa...............

 ..............................................

meno a priezvisko, funkcia

 podpis[[2]](#footnote-2)1

Príloha č. 4\_Návrh na plnenie kritériÍ

**NÁVRH NA PLNENIE KRITÉRIÍ**

**na predmet súťaže**

*„OBYTNÁ ZÓNA A TECHNICKÁ INFRAŠTRUKTÚRA, VÝSTAVBA ŠPORTOVEJ INFRAŠTRUKTÚRY“*

*Vyplní navrhovateľ*

|  |  |
| --- | --- |
| Obchodné meno/názov navrhovateľa: | Kontaktná osoba navrhovateľa: |
| Sídlo/miesto podnikania: | Meno:Tel. č.: |
| IČO: | e-mail:  |
| IČ DPH: |  |
| IBAN: |  |
| Platiteľ DPH:ÁNO – NIE *(nehodiace sa preškrtnúť)* |  |

*Vyplní navrhovateľ*

|  |  |
| --- | --- |
| Cena spolu za predmet zákazky v EUR bez DPH\* |  |
| DPH 23 % |  |
| **Cena spolu za predmet zákazky v EUR s DPH** |  |

*Vyplní navrhovateľ*

*V ................................. dňa ................................*

 ***.........................................................................***

 meno a priezvisko, funkcia

podpis[[3]](#footnote-3)1

\* Do ceny uvádzajte všetky náklady súvisiace s realizáciou predmetu zákazky.

Ak navrhovateľ nie je platcom DPH, na túto skutočnosť upozorní a uvedie konečnú celkovú cenu.

Vyhlasovateľ si vyhradzuje právo zmeniť podmienky tejto súťaže alebo súťaž zrušiť.

Vyhlasovateľ si vyhradzuje právo odmietnuť všetky predložené ponuky a neprijať ponuku žiadneho navrhovateľa.

Navrhovateľ zaslaním ponuky súhlasí so všetkými podmienkami vyhlasovateľa uvedenými v tomto návrhu na plnenie kritérií.

1. 1 Čestné vyhlásenie musí byť podpísané oprávnenou osobou navrhovateľa, t.j. jeho štatutárnym orgánom alebo členom štatutárneho orgánu alebo iným zástupcom navrhovateľa, ktorý je oprávnený konať v mene navrhovateľa v obchodných záväzkových vzťahoch. [↑](#footnote-ref-1)
2. 1 Čestné vyhlásenie musí byť podpísané oprávnenou osobou navrhovateľa, t.j. jeho štatutárnym orgánom alebo členom štatutárneho orgánu alebo iným zástupcom navrhovateľa, ktorý je oprávnený konať v mene navrhovateľa v obchodných záväzkových vzťahoch. [↑](#footnote-ref-2)
3. 1 Návrh na plnenie kritérií musí byť podpísaný oprávnenou osobou navrhovateľa, t. j. jeho štatutárnym orgánom alebo členom štatutárneho orgánu alebo iným zástupcom navrhovateľa, ktorý je oprávnený konať v mene navrhovateľa v obchodných záväzkových vzťahoch [↑](#footnote-ref-3)